[[ടാസ്മേനിയ|ടാസ്മാനിയയ്ക്കുശേഷം]] ഏറ്റവും ഈർപ്പമുള്ള ഓസ്‌ട്രേലിയൻ സംസ്ഥാനമാണ് വിക്ടോറിയ. വിക്ടോറിയയിലെ മഴ തെക്ക് നിന്ന് വടക്കുകിഴക്ക് വരെ വർദ്ധിക്കുന്നു. ഉയർന്ന പ്രദേശങ്ങളിൽ ഉയർന്ന ശരാശരി മഴ ലഭിക്കുന്നു. വടക്കുകിഴക്കൻ ഭാഗങ്ങളിൽ ചിലയിടങ്ങളിൽ ശരാശരി വാർഷിക മഴ 1,800 മില്ലിമീറ്റർ കവിയുന്നു. എന്നാൽ മല്ലീയിൽ 280 മില്ലിമീറ്ററിൽ കുറവാണ് ലഭിക്കുന്നത്.

തെക്കൻ വിക്ടോറിയയിലെ [[Otway Ranges|ഓട്വേ റേഞ്ചുകളിലും]] ജിപ്‌സ്‌ലാന്റിലും വടക്കുകിഴക്കൻ മലനിരകളിലും കനത്ത മഴ ലഭിക്കുന്നു. സംസ്ഥാനത്തിന്റെ മധ്യഭാഗത്തുള്ള പർവതങ്ങളിലും കുന്നുകളിലും മാത്രമേ മഞ്ഞ് വീഴ്ചയുള്ളു. ശൈത്യകാലത്താണ് മഴ കൂടുതലും പെയ്യുന്നത്. എന്നാൽ വേനൽക്കാലത്ത് കൂടുതൽ കനത്ത മഴ പെയ്യുന്നു. ജിപ്‌സ്‌ലാന്റിലും [[Western District, Victoria|വെസ്റ്റേൺ ഡിസ്ട്രിക്റ്റിലും]] മഴ ഉറപ്പായും ലഭ്യമാണ്. തന്മൂലം ഈ പ്രദേശങ്ങളെ പ്രധാന കാർഷിക മേഖലകളാക്കി മാറ്റുന്നു. 2011 മാർച്ച് 23-ന് [[Wilsons Promontory National Park|വിൽസൺ പ്രൊമോണ്ടറി നാഷണൽ പാർക്കിലെ]] [[Tidal River, Victoria|ടൈഡൽ നദിയിൽ]] രേഖപ്പെടുത്തിയ 377.8 മില്ലിമീറ്റർ ആണ് വിക്ടോറിയയിൽ രേഖപ്പെടുത്തിയ ഏറ്റവും ഉയർന്ന മഴ.

വംശവും കുടിയേറ്റവും
വർഷപാതം
സേവന വ്യവസായം
നിർമ്മാണം